कोटवार की गलत मुनादी से ग्रामीणों को योजनाओं का नहीं मिल पा रहा लाभ
ग्राम पंचायत कलकसा के आश्रित ग्राम लोहझरी में कोटवार की गलत मुनादी करने की वजह से ग्रामीणों को शासन की योजनाओं को सही तरीके से लाभ नहीं मिल पा रहा है, वहीं ग्रामीण गलत जानकारी के अभाव में समय-समय पर शासन की ओर से आयोजित शिविरों का लाभ नहीं ले पा रहे है।
कोटवार के इसी रवैये से परेशान लोहझरी के बड़ी संख्या में ग्रामीण तहसील दफ्तर पहुंचे और तहसीलदार शिवकुमार कंवर से कोटवार को पद से हटाने की मांग रखी। ग्रामीण बिराजो मंडावी, शारदा, मंजू मंडावी, जगेश्वर, दयाराम, गोविंद राम, राधे लाल, देवसिंह, राम मिलन सहित अन्य ग्रामीणों ने बताया कि पिछले माह 26 से 28 फरवरी तक ग्राम पंचायत कलकसा में ग्राम सुराज अभियान के तहत शिविर आयोजित किया गया। ग्राम सुराज की मुनादी कोटवार बंछोर कंवर ने गलत तरीके से की। उसने मुनादी में ग्रामीणों को किसी कार्य पर आपत्ति करने की जानकारी दी। इस वजह से लोहझरी के ग्रामीण ग्राम सुराज में आवेदन नहीं कर पाएं। ग्राम सुराज की जानकारी उन्हें दूसरे गांवों के माध्यम से मिली।कोटवार को हटाने की मांग की शिकायत लेकर पहुंचे ग्रामीण बरमत, हेमलाल, महेंद्र, नारद, हरिचंद, भागचंद, हेमू, सीताराम, अमर लाल, राजू, नाथूराम, जयकुमार, मुकेश, कुंभलाल, ओमकार, खेलन सहित अन्य लोगों ने बताया कि बीते दिनों कोटवार बंछोर ने गांव में यह मुनादी कर दी कि स्कूली बच्चें अपने-अपने आधार कार्ड व स्कूली दस्तावेज सरपंच के पास जमा करें। सूचना मिलने के बाद पालक बच्चों के साथ सरपंच के पास दस्तावेज जमा करने पहुंचे तो सरपंच ने ऐसे कोई दस्तावेज जमा नहीं करने की जानकारी दी। यह सूचना भी ग्रामीणों को गलत मिली। गौरतलब है कि लोहझरी ग्राम पंचायत कलकसा का आश्रित ग्राम है।
कोटवार को दी हिदायत
ग्रामी आए थे। मैंने कोटवार को निर्देशित करते हुए हिदायत दी है। इसके बाद भी लापरवाही सामने आई तो सीधे कार्रवाई होगी। शिवकुमार कंवर, तहसीलदार डोंगरगढ़
कोटवार की कार्यप्रणाली से परेशान हैं ग्रामीण
कोटवार को हटाने की मांग लेकर तहसील कार्यालय पहुंचे ग्रामीणों ने तहसीलदार कंवर से कहा कि वे कोटवार की कार्यप्रणाली से काफी परेशान हैं। उन्हें कार्यों व योजनाओं की सही तरीके से जानकारी नहीं मिल पा रही है। उन्होंने कहा कि हम लोगों ने कोटवार को पद से हटा हुआ मान लिया है।
डोंगरगढ़. कोटवार को हटाने की मांग को लेकर तहसील दफ्तर पहुंचे ग्रामीण।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva